भारत ने यह भी संकेत दिए कि जम्‍मू-कश्‍मीर में तुलबुल प्रोजेक्‍ट को फिर से शुरू किया जा सकता है। उरी आर्मी कैंप पर हुए आतंकी हमले की कीमत पाकिस्‍तान से कैसे वसूली जाए, इस पर बैठक में प्रधानमंत्री नरेंद्र मोदी ने कहा था- ”खून और पानी एक साथ नहीं बह सकते।” पाकिस्‍तान को कूटनीतिक तौर पर अलग-थलग करने के अलावा और भी तरीकों के इस्‍तेमाल को लेकर बैठक में चर्चा की गई। सोमवार को संयुक्‍त राष्‍ट्र में विदेश मंत्री सुषमा स्‍वराज में वैश्विक स्‍तर पर आतंकवाद को पनाह देने वाले देशों को अलग-थलग करने की अपील की थी।